Document ID: 32007D0438

РЕШЕНИЕ НА СЪВЕТА
от 18 юни 2007 година
за изменение на Решение 2001/264/ЕО за приемане на разпоредбите относно сигурността на Съвета
(2007/438/ЕО)
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за създаване на Европейската общност, и по-специално член 207, параграф 3 от него,
като взе предвид Решение 2006/683/ЕО, Евратом на Съвета от 15 септември 2006 г. за приемане на процедурен правилник на Съвета (1), и по-специално член 24 от него,
като има предвид, че:
(1)
Допълнения 1 и 2 към разпоредбите относно сигурността на Съвета на Европейския съюз, приложени към Решение 2001/264/ЕО от 19 март 2001 г. за приемане на разпоредбите относно сигурността на Съвета (2), съдържат съответно списък на националните органи по сигурността (NSAs) и сравнителна таблица с националните класификатори по сигурността. Допълнения 1 и 2 към разпоредбите относно сигурността на Съвета на Европейския съюз бяха последно изменени с Решение 2005/571/ЕО на Съвета от 12 юли 2005 г. за изменение на Решение 2001/264/ЕО (3).
(2)
На 25 април 2005 г. Република България и Румъния подписаха Договора за присъединяването си към Европейския съюз, който влезе в сила на 1 януари 2007 г.
(3)
Съгласно член 2, параграф 2 от Решение 2001/264/ЕО държавите-членки трябва да вземат необходимите мерки за гарантиране зачитането на разпоредбите относно сигурността на Съвета при обработката на класифицирана информация на ЕС.
(4)
Ето защо от техническа гледна точка е необходимо Решение 2001/264/ЕО да бъде изменено, за да бъде взето предвид присъединяването на Република България и Румъния към допълненията, посочени в съображение 1,
РЕШИ:
Член 1
В Решение 2001/264/ЕО допълнение 1 и допълнение 2 се заменят с текста в приложението към настоящото решение.
Член 2
Настоящото решение влиза в сила в деня на публикуването му в Официален вестник на Европейския съюз.
Съставено в Люксембург на 18 юни 2007 година.

Labels: 10
18
15